রেকর্ড গড়বে অযোধ্যার দীপোৎসব, জ্বলে উঠবে ২৬ লক্ষ প্রদীপ

ওয়েবডেস্ক- অযোধ্যায় (Ayodhya) দীপোৎসব ( Deepostav 2025) রেকর্ড গড়তে চলেছে। ঐতিহ্য ও প্রযুক্তির মধ্য দিয়ে এবার গিনেস বুক অফ ওয়ার্ল্ড রেকর্ডে (Guinness Book OF World Records) নাম তুলতে পারে এই উৎসব! গত অযোধ্যা সেজে উঠেছিল ২৫ লক্ষ প্রদীপে। এবছর অযোধ্যার সরযূ নদীর তীর সাজবে ২৬ লক্ষ ১১ হাজার ১০১টি মাটির প্রদীপে। এক বিশাল উৎসবের আয়োজনে অযোধ্যা। রবিবার সকাল থেকে প্রদীপে তেল দেওয়ার কাজ শুরু হবে। সন্ধ্যায় প্রদীপ জ্বালানোর কাজ শুরু হবে।

মোট ৩৫ হাজার স্বেচ্ছাসেবকরা কাজ করছেন। রয়েছেন বিশ্ববিদ্যালয়ের স্বেচ্ছাসেবকরাও। সেই সঙ্গে চলবে আরতি। প্রায় ২১ হাজার মানুষ একসঙ্গে আরতি করবেন। সরযূ নদীর ধারের ৫৬টি ঘাটে (রাম কি পাড়ি) আয়োজন করা হবে প্রদীপ প্রজ্বলন ও সেইসঙ্গে আরতির। গত বছর থেকেই এই রীতি চলে আসছে। ১৯০ জনের টিম এই আরতির কাজে রয়েছেন।

আরও পড়ুন- সরকারি টাকা নয়ছয় করে ‘দীপোৎসব’, যোগীকে কটাক্ষ অখিলেশের

একসঙ্গে ২৬ লক্ষ প্রদীপ প্রজ্বলন এবং আরতি কি নাম রেকর্ড করবে। সেটা দেখার জন্য অযোধ্যায় গিনেস বুক অফ ওয়ার্ল্ড রেকর্ডের ১৫০ জনের এক প্রতিনিধি দল হাজির হয়েছে। টিমের উপদেষ্টা নিশ্চল বারুল জানিয়েছেন, প্রদীপের সুনির্দিষ্ট গণনা নিশ্চিত তিনটি পদ্ধতি ব্যবহার করা হচ্ছে । এখানে যুক্ত হয়েছে ড্রোন, উচ্চ প্রযুক্তির সফটওয়্যার সহ ডিজিটাল অডিটিং সিস্টেম।

অযোধ্যার জেলাশাসক নিখিল টিকারাম বলেন, ‘দীপোৎসব যাতে আরও বেশি প্রাণবন্ত ও জাঁকজমকপূর্ণ হয়ে ওঠে তার জন্য সব ধরনের প্রস্তুতি নেওয়া হয়েছে। ২১০০ জনেরও বেশি মানুষ আরতি করবেন। ২৬ লক্ষেরও বেশি প্রদীপ জ্বালানো হবে, লেজার শো হবে, পাঁচ দেশের শিল্পীরা এসেছেন।

দেখুন আরও খবর-